b'\n_START_ARTICLE_\nDecuria\n_START_PARAGRAPH_\nDecuria (slovensko dek\xc3\xbarija, desetina) je bila manj\xc5\xa1a voja\xc5\xa1ka enota rimske konjenice. Decurio je sestavljalo 10 konjenikov, katerim je poveljeval decurio. Tri decurie so sestavljale eno turmo._NEWLINE_Romul je celotno rimsko prebivalstvo razdelil v tri plemena; vsakega je vodil tribun. Vsako pleme je bilo dalje razdeljeno na deset centurij, katere so vodili centurioni. Vsaka centurija pa je bila nadalje razdeljena na deset decurij._NEWLINE_V medvladju po Romulovi smrti se je rimski senat, ki je takrat \xc5\xa1tel 100 \xc4\x8dlanov, razdelil v 10 decurij, pri \xc4\x8demer je vsaka decuria pet dni vladala nad Rimom kot interrex. Decurie so se tako menjavale leto dni, dokler ni bil izvoljen Numa Pompilij.'